جان هارورډ

جان هارورډ (زوکړه: ۱۶۰۷  مړینه: ۱۶۳۸) د انګلستان هیواد اړوند په نیوانګلینډ مستعمره کي یو انګرېز وزیر وو. نوموړی د اوسني هارورډ پوهنتون بنسټګر ګڼل کیږي.

جان هارورډ د انګلستان په ساوت ورک کي زیږیدلی وو او د کیمبرج د ایمانویل کالج څخه یې د لیسانس او ماسټرۍ سندونه ترلاسه کړل. نوموړی په ۱۶۳۷ کال کي د برتانوي امریکا د میساچوسټس خلیج سیمي ته کډوال سو، او هلته یې د چارلس ټاون په لومړۍ کلیسا کي د تدریسي مشر او مرستیال دنده په غاړه واخیستل.

هارورډ په ۱۶۳۸ کال کي د نري رنځ له امله مړ سو، او د کالوني نوي ښوونځي ته یې ډېري پیسې او د ۴۰۰ ټوکو لرونکو اثارو کتابتون پریښود.